钦定古今图书集成/明伦汇编/氏族典/第286卷 > 黄哲
## 钦定古今图书集成/明伦汇编/氏族典/第286卷 > 黄哲

按《广东通志》：“哲字庸之，番禺人。世为著姓。龙凤中，太
祖驻师金陵，招徕名儒，丞相李善长，参政张昶、汪广
洋交荐之。乙巳，拜翰林待制，入禁阁，侍太子读书，辅
导尽志，太子爱重之。洪武初，奉使青徐，谕诸反侧。寻
出知山东东阿县，剖决如流，案牍无滞，且不事苛察，
一县帖服。辛亥四月，迁东平府通判，乞归。乙卯四月”
复征还，判东平。后以事诖误，竟寘于法。常构一轩名
“听雪蓬”，学者称为“雪蓬先生。”